[{"text_idx": "#000000", "text": "Mondra eta Mondrate izango dira asteburuan etxean jokatuko duten bakarrak"}, {"text_idx": "#000001", "text": "Futbolak irekiko du asteburu honetan kirol jardunaldia. Mondrak Mutrikuren aurka jokatuko du larunbat honetan Mojategin. Cristian Leviren mutilak arratsaldeko 16:30ean zelairatuko dira. Leintz Arizmendik, berriz, ez du asteburu honetan jokatuko, atseden hartzea tokatzen baitzaio."}, {"text_idx": "#000002", "text": "Ordubete geroago, arratsaldeko 17: 30ean, Mondratek ere etxean jokatuko du. Aurrean Aurrera Vitoria Futsal taldea izango du Musakola kiroldegian. Aurkari zuzena da, puntu bakarreko aldea baitago bi taldeen artean."}, {"text_idx": "#000006", "text": "Kanpanzar Arrasate eta Arrasate-Ordizia errugbi taldeak ez dira lehiaketara itzuliko otsailaren 13ra arte."}]